L'OIG ha elaborat el present recull que presenta informació actualitzada sobre temes relacionats amb el treball de les dones a Catalunya com ara la relació amb l'activitat, el salari, les pensions, la conciliació i les prestacions per motiu de cures.
Quan s'aprofundeix en aquestes dades es constata que les dones tot i comptar amb una gran càrrega de treball, si se suma el treball remunerat i no remunerat, no compten amb el reconeixement ni la valoració econòmica suficient en proporció a la labor inestimable que fan per preservar la qualitat i cura de la vida en la nostra societat.
El present dossier estadístic ha estat elaborat amb motiu del 8 de març, dia internacional de les dones.
És la tercera edició del dossier estadístic Les dones a Catalunya que va publicar l'ICD, els anteriors 8 de març.
És destacable la inclusió de l'índex d'igualtat de gènere de Catalunya calculat per primera vegada amb metodologia de l'European Institut of Gender Equality (EIGE).
Els indicadors que recull aquest dossier es concreten en la situació laboral de les dones, les condicions de vida, la representació política, la formació, la salut, les dones en les tecnologies de la informació i la comunicació, l'esport i la cultura.
Dones en les tecnologies de la informació i la comunicació (TIC) (2020).
Per tal de poder tenir un reflex de la realitat sobre les TIC en les dones i els homes l'Institut Català de les Dones, per mitjà de l'Observatori de la Igualtat de Gènere ofereix al públic un recull de les principals estadístiques oficials sobre el sector TIC.
Aquest dossier estadístic recull: tipus d'ocupació en les TIC, recerca i desenvolupament tenològic (R+D) en les TIC, formació superior i estudis secundaris en TIC i ús de les TIC diferentciant-ho entre dones i homes.
Dossier estadístic sobre Violència Masclista (2019).
Aquest dossier és una edició actualitzada a novembre de 2019 de la col·lecció de dossiers sobre violències masclistes elaborats amb l'objectiu de garantir el coneixement de la realitat i les dades que mostren la incidència de la violència masclista en la nostra societat.
Dades sobre els feminicidis en l'àmbit català, dades del telèfon 900, dels SIAD, de les Oficines d'atenció a les dones del ICD, dels SIE i d'altres serveis d'atenció a les dones en situació de violències masclistes.
Amb motiu de la Setmana Europea de l'Esport 2019 des de l'Institut Català de les Dones s'ha elaborat el següent document amb l'objectiu de visibilitzar el paper de les dones en l'esport i les discriminacions encara existents en la pràctica esportiva.
Aquest dossier presenta dades segregades per gènere dels hàbits i pràctiques esportives en la vida quotidiana, de les pràctiques esportives federades, de la competició esportiva, de l'activitat formativa esportiva i de l'ocupació i activitat remunerada en aquest àmbit.
Aquest dossier estadístic ha estat elaborat per l'Observatori de la Igualtat de Gènere (OIG) adscrit a l'ICD, amb motiu del 8 de març, dia internacional de les dones.
Aquest dossier és la segona edició del dossier estadístic Les dones a Catalunya 2018 que va publicar l'ICD, l'anterior 8 de març.
Els indicadors que recull aquest dossier es concreten en la situació laboral de les dones, les condicions de vida, els mitjans de comunicació, la representació política, la formació, la salut, les dones en les tecnologies de la informació i la comunicació, l'esport i la cultura.
No s'inclouen dades sobre violència masclista ja que hi ha altres dossiers elaborats per l'OIG que recullen de forma monogràfica aquest greu problema conseqüència de les desigualtats ni sobre l'ús del temps ja que les dades disponibles per a Catalunya són de l'any 2011 i ja s'ha difós en altres ocasions.
Dossier estadístic sobre Violència Masclista (2018).
Aquest dossier és la segona edició de la col·lecció de dossiers sobre violència masclista.
L'anterior edició es va publicar per primera vegada amb motiu de la celebració del 25 de novembre de 2017, dia internacional de l'eliminació de la violència masclista contra les dones i s'ha anat actualitzant quan les dades anuals han estat tancades.
Dossier estadístic amb motiu de la celebració del desè aniversari de la Llei 5/2008 contra la violència masclista.
El present document ha estat elaborat per l'Observatori de la Igualtat de Gènere per motiu de la celebració del desè aniversari de la llei catalana contra la violència masclista Llei 5/2008, de 24 d'abril, del dret de les dones a eradicar la violència masclista.
Les dades que es recullen en aquest dossier estadístic tenen l'objectiu de reflectir el resultat de les polítiques públiques aplicades a Catalunya des del moment en que es va aprovar la llei.
Dades del telèfon 900 900 120, dels Serveis d'Informació i Atenció a les Dones, de les Oficines d'Atenció del ICD, dels Serveis d'Intervenció Especialitzada, dels Serveis d'Acolliment, els Punts de Trobada i les Oficines d'Atenció a la Víctima.
El present dossier estadístic Les dones a Catalunya 2018 de l'Institut Català de les Dones, elaborat per l'Observatori de la Igualtat de Gènere, amb motiu del 8 de març, recull els principals indicadors disponibles, a dia d'avui, de les desigualtats, encara molt significatives, entre dones i homes.
Els indicadors que recull aquest dossier es concreten en la situació laboral de les dones, les dones als mitjans de comunicació, les condicions de vida de les dones, la formació, la salut, les dones en les Tecnologies de la Informació i la Comunicació, l'esport i la cultura.
En aquest dossier, no s'inclouen dades sobre violència masclista ja que hi ha altres dossiers elaborats per l'OIG que recullen de forma monogràfica aquest greu problema conseqüència de les desigualtats ni sobre l'ús del temps ja que les dades disponibles per a Catalunya són de l'any 2011 i ja s'ha difós en altres ocasions.
Observatori de la Igualtat de Gènere (2017).
Dossier estadístic sobre Violència masclista 2017 elaborat per l'Observatori de la Igualtat de Gènere.
Primer dossier de la col·lecció de dossiers sobre violència masclista de l'Observatori de la Igualtat de Gènere.
En aquest document es presenta un recull de dades sobre violència masclista a Catalunya en l'any 2017.
A més, es mostres dades sobre agressions sexuals de la Macroencuesta 2015 del CIS.